open-index/open-wikipedia-markdown huggingface dataset:
Jotvingere

**Jotvingerne** var et baltisk folk som bodde i dagens Sør-Litauen. De talte jotvingisk, et vestbaltisk språk som man kjenner forholdvis lite til i dag.

## Geografi
Jotvingerne bodde i området Sudovia og Dainava (Jotvingia), sørvest for det øvre løp av elven Nemunas i området mellom de nåværende byer Marijampolė, Merkinė i Litauen, Slonim, Kobryn i Belarus, og Białystok og Ełk i Polen. I dag svarer dette område til deler av Dzūkija og Suvalkija i Litauen, deler av Hrodna og Brest oblast i Belarus og vojvodskapet Podlasie i Polen.

## Historie
Jotvingia omtales som *terra Sudorum* av Vytautas den store i et brev til keiser Sigismund den 11. mars 1420. 

Fra år 700 var det kamper mellom jotvingerne og deres slaviske naboer, med gjentatte angrep fra begge sider.

I 1260 reiste litauerne seg mot Den tyske orden, som var blitt invitert av hertug Konrad I av Masovia samme år for å kjempe mot den den baltiske stammen som kalles gammelprøysserne. Jotvingerne støttet forsvaret mot Den tyske orden og angrep dypt inn i de tyske erobringer på 1270-tallet, men hvor en angripende jotvingiansk hær ble beseiret. Fra 1281 satte ordenen med hele sin militære styrke inn på å nedkjempe den jotvingiske høvdings (jotvingisk: *Skomantas*) (fyrste/hedensk prest) forsvar. Fyrsten måtte kapitulere i 1283 og konverterte til kristendommen. Han og hans etterkommere fikk lov til å beholde sin jord og ble opptatt i den høyere prøyssiske adel, mens en del av jotvingere ble solgt som slaver. Rundt  ble bosatt på nytt i Samland, men en del av jotvingerne forble i sin hjemstavn, og ble etter hvert kristnet og germanisert.

## Litteratur
* Archäologie der UDSSR: *Die Finno-Ugrier und die Balten im Mittelalter.* Teil 2, Balten. Moskva 1987, s. 411-419.
* Lepa, Gerhard (1998): *Die Sudauer.* In: *Tolkemita-Texte.* Nr. 55. Dieburg.
* Lepa, Gerhard (1999): «Gedanken über die Prußen und ihre Lieder» i: *Tolkemita-Texte.* *25 Lieder der Sudauer.* Nr. 56. Dieburg.
* *Litauische Enzyklopädie.* Band XXVX. Boston 1963.
* Salemke, Gerhard (2005): *Lagepläne der Wallburganlagen von der ehemaligen Provinz Ostpreußen.* (Karten 19/7-19/13). Gütersloh. 
* Sembrzycki, J. (1891): «Die Nord- und Westgebiete the Jadwinger und deren Grenzen» i: *Altpreussische Monatschrift* XXVIII. s. 76–89  
* Sjoegren, A. (1859): *Ueber die Wohnsitz Verhaeltnisse der Jatwaeger,* St. Petersburg.
* Žilevičius, Juozas (1999): «Grundzüge der kleinlitauischen Volksmusik»  i: *Tolkemita-Texte.* *25 Lieder der Sudauer.* Nr. 56. Dieburg.

## Eksterne lenker
* 
* Marija Gimbutas' ''The Balts'', med kart.
Jotvingisk

**Jotvingisk** er et utdødd baltisk språk som ble snakka av jotvingerne. Jotvingisk var i nær slekt med gammelprøyssisk og ble snakka sørvest for elva Nemunas, i Galindia og Jotvingia.

Jotvingisk hadde seks kasus (nominativ, genitiv, dativ, akkusativ, lokativ og vokativ) og en kompleks verbalmorfologi med flere moduser.

## Referanser


## Eksterne lenker
*  Virdainas, jotvingisk ordbok
Ryggedalstunnelen

**Ryggedalstunnelen** (lokalt ofte kalt **Bøtunnelen**) går gjennom Ryggedalsfjellet og forbinder Bø og Øksnes kommuner i Nordland som del av fylkesvei 820. Tunnelen er 1612 meter lang.

Tunnelprosjektet ble under ledelse av avdelingsingeniør Edward Pegg påbegynt i 1977, og åpnet den 17. oktober 1980. Med en prislapp på 35,5 millioner kroner var det det mest kostbare tunnelprosjektet i Norge til da, og også et av de vanskeligste. En sjettedel av tunnelen er helstøpt.

Tunnelen og veien på begge sider ga Bø kommune fergefri veiforbindelse med omverdenen, og erstattet fergestrekninga mellom Sandset i Øksnes og Kråkberget i Bø.

I likhet med mange andre tunneler i Norge er Ryggedalstunnelen plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.

## Referanser


## Eksterne lenker
* Kuling.net: Fjell-eventyret (av Kjell Snerte, fra Bøfjerding 1980)
* Kuling.net: Ti års dans gjennom skuggeheimen (av Kjell Snerte, fra Bøfjerding 1981)
Konge

**Konge** (norrønt *konungr*, *kongr, kungr*) er vanligvis et mannlig, livsvarig statsoverhode i en monarkisk stat som benevnes et kongerike eller kongedømme. Utenfor Europa forekommer likevel valgkongedømmer der kongen velges for en tidsbegrenset periode. En konge til- og omtales «majestet».

## Kongedømmer i Europa
# Belgia
# Danmark
# Norge
# Nederland
# Spania
# Storbritannia
# Sverige

## Se også
* Norges kongerekke
* Liste over kongedømmer
* Norges konge

## Referanser


## Eksterne lenker
* Konge - statsoverhode, artikkel hos Store norske leksikon
Østbaltiske språk

**Østbaltiske språk** er en gruppe språk som sammen med de utdødde vestbaltiske språkene tilhører den baltiske grenen av den indoeuropeiske språkfamilien. Den østlige baltiske grenen har bare to levende språk – litauisk og latvisk. Litauisk tales i Litauen og latvisk tales i Latvia. I noen tilfeller anses lettgallisk og samogitisk også for å være separate språk, men de blir generelt behandlet som dialekter. Østbaltisk omfatter også nå utdødd selisk, zemgallisk og muligens kurersk.

Litauisk er det mest talte østbaltiske språket, med mer enn 3 millioner talere over hele verden, fulgt av latvisk med 1,75 millioner morsmål.

## Referanser


## Eksterne lenker
* The Lithuanian Language and Writing
Liste over landsnumre for telefon

**Internasjonale landsnumre for telefon**

Retningsnumre over landsnummer «1» til selvstendige og uselvstendige områder er ikke tatt med i denne oversikten. Med forbehold om mulige feil.

## Eksterne lenker

*  ITU recommendation E.164. Position on 15 Dec 2016
*  World Telephone Numbering Guide
*  Landsnumre register
Karsk

:*For den polske landsbyen, se [[Karsk (Polen)]]*

**Karsk** (av adjektivet «karsk», fra norrønt *karskr*, «sunn og sprek»), også kalt **kaffekarsk**, **knikt**, **kaffeknikt**, **kaffedoktor** med mer, er en drikk laget av brennevin (vanligvis hjemmebrent) og kaffe. I Norge skal karsk for alvor ha fått fotfeste i bygdene på slutten av 1800-tallet.

## Utbredelse
I Norge er karsk mest utbredt i Trøndelag, Mjøstraktene og nordover. Karsk kalles *kaffedoktor* i store deler av landet; i Mjøstraktene er *knikt* den vanlige betegnelsen. I Nord-Norge finnes også navnet *rotar*, men dette betegner som regel karsk tilsatt sukker. Karsk er mest populært på bygdene, men drikkes også av byfolk. Karsk drikkes også i Sverige, hvor den kalles *kask*, *kaffekask* eller *kaffegök*. Karsk skal ha vært en særdeles populær drikk i Bohuslän midt på 1800-tallet, da under navnet *uddevallare*, etter Uddevalla. I sørøstlige områder av Finland kjennes drikken som *kaffeplörö* eller *kaffeblörö*. I Danmark kalles den *kaffepunch*.

I engelsktalende land vil lignende drikker, vanligvis med vodka, ofte omtales som *Russian coffee* («russisk kaffe»).

## Oppskrift
Blandingsforholdet varierer i forhold til styrken på spriten man har valgt og personlige preferanser for smak. Bruker man hjemmebrent sprit med opptil 96 volumprosent, pleier man å være mer raus på kaffen enn på spriten. Med vanlig «polsprit» på 60 volumprosent hender det seg at man blander opptil halvt om halvt. Kaffe som brukes til karsk er oftere svakere enn vanlig kaffe, og på bygdefester i Trøndelag har det vært vanlig å servere halve kopper med «tynnkaffe».

## Myter
En tradisjonell «oppskrift» er å legge en mynt i bunnen av koppen, helle på kaffe til den blir skjult, og blande med sprit til den kommer til syne igjen. Dette viser seg imidlertid å være en skrøne, siden mynten ikke vil komme til syne igjen. Kaffens farge vil knapt forandre seg med minkende konsentrasjon, og avstanden mellom drikkens overflate og mynten blir større, og av den grunn vil mindre lys slippe til bunnen av koppen. 

Tilsvarende sies det at i Klæbu i Sør-Trøndelag skulle en legge femtiøringen i bunnen av kaffekoppen og fylle på kaffe til den fløt opp, sånn kunne man vite at kaffen var sterk nok. Deretter var det bare å spe på med sprit til den gikk i oppløsning. 

## Karsksal
Avledet av drikkens navn fikk man etterhvert såkalte *karsksaler* i mange grende- og samfunnshus. Karsksalen lå ofte nær kjøkkenet og ble et samlingssted for de som ikke primært ønsket å delta i dansen. I karsksalen ble det, som navnet tilsier, i første rekke drukket karsk, men andre steder i landet var betegnelsen en annen. Under religiøse og mer edruelige møter ble samme sted på trøndersk omtalt som *litjsalen* («lillesalen»). Også fra Gran på Hadeland kjenner man begrepet *veslesalen*.

## Referanser
Danzig (andre betydninger)

**Danzig** har flere betydninger:

*Gdańsk, by i det nåværende Polen, også kjent under sitt tyske navn Danzig
*Danzig-Westpreussen, tysk administrativ enhet under andre verdenskrig
*Danzig-trilogien, tysk bok-trilogi
*Danzig gulden, myntenhet i Fristaden Danzig
*Danzig (band), amerikansk heavy metal band
**Danzig (album), bandets debutalbum
Antarktistraktaten

**Antarktistraktaten** (*The Antarctic Treaty*) av 1. desember 1959 er en internasjonal avtale om is- og landområdene sør for 60 grader sørlig bredde.
Traktaten ble tiltrådt av tolv stater som alle hadde aktivitet i Antarktis i det Internasjonale geofysiske året (1957&ndash;58).

Statene var:

Argentina, Australia, Belgia, Chile, Frankrike, Japan, New Zealand, Norge, Sør-Afrika, Storbritannia, USA og det tidligere Sovjetunionen. Ikrafttredelse var 23. juni 1961. Traktaten er per september 2015 undertegnet av 51 land.

Hovedformålet med traktaten er å sikre at Antarktis for alltid skal brukes til fredelige formål og ikke skal være åsted eller gjenstand for internasjonale konflikter. Traktaten inneholder blant annet et forbud mot militære baser i Antarktis og forbud mot kjernefysiske sprengninger og deponering av radioaktivt materiale.

I 1998 trådte Protokoll om miljøvern til Antarktistraktaten i kraft. Denne utpeker Antarktis til et naturreservat viet fred og vitenskap, og forplikter partene til et omfattende vern av miljøet i Antarktis og tilknyttede økosystemer.

Stater som har tiltrådt traktaten skal ikke gjøre noe for å hevde, støtte eller benekte territorielle krav i Antarktis, men slår også fast at statene ikke har oppgitt sine territoriale krav ved tiltredelse. For Norge gjelder dette to norske biland: Peter I Øy og Dronning Maud Land.

Det antarktiske traktatsekretariat ble etablert i 2004 for å administrere møter og koordinere samarbeidet mellom avtalepartene.

## Referanser


## Eksterne lenker
* 
* Antarktistraktaten. Norsk polarinstitutt
Jean-Baptiste Charles Bouvet de Lozier

**Jean-Baptiste Charles Bouvet de Lozier** (født 14. januar 1705 nær Pleudihen-sur-Rance i Bretagne i Frankrike, død 1786 i Saint-Malo) var en fransk marineoffiser. Han oppdaget Bouvetøya den 1. januar 1739, og denne er derfor oppkalt etter ham.

## Liv og virke
### Bakgrunn
Charles Bouvet ble foreldreløs som syvåring. Han vokste opp i Paris og kom senere til Saint-Malo for å studere sjøfart og navigasjon.

### Karriere
I 1731 ble han forfremmet til løytnant i *Compagnie des Indes* (Det franske ostindiske kompani) og i 1733 ble det foreslått en ekspedisjon som skulle søke etter nye områder og handelsmuligheter i det sørlige Atlanterhavet. 

#### Ekspedisjonen til Øst-Atlanten
Den 19. juli 1738 forlot Charles Bouvet havnebyen Lorient med fartøyene «L'Aigle» og «La Marie».

De nådde Fernando de Noronija utenfor Brasil i oktober der de ble i en måned for reparasjoner og lasting.

Deretter fortsatte reisen sørover, og den 10. desember kom ekspedisjonen frem til ukjente farvann sør for den 45. breddegrad. De kom inn i tett tåke i flere dager og da den lettet, så de isfjell og pingviner, som Charles Bouvet beskrev som «et amfibisk kreatur, som ser ut som en lang and, men har finner i stedet for vinger».

Tåken kom tilbake mens ekspedisjonen fortsatte i sikksakk-kurs på leting etter land. Den 1. januar 1739 så man land som var høyt og dekket av snø. Charles Bouvet trode at han hadde funnet en del av *Sydlandet* Terra Australis og ga området navnet *[[Kap Circumcision]]*, men klarte ikke å komme i land. Senere er øya blitt kalt Bouvetøya.

På reisens gang ble størstedelen av besetningen rammet av sykdommer, fremfor alt skjørbuk, og derfor ble Bouvet tvunget til å avbryte reisen. Ekspedisjonen satte kurs østover for å ta seg til Kapp det gode håp der de ankom den 24. februar, og den 24. juni 1739, etter fire måneder, nådde de atter Lorient.

### Bouvets senere liv
Etter hjemkomsten ble man overbevist om at et eventuelt Sydland muligens kunne ligge lengre sør enn man tidligere trodde.

I mars 1750 ble han utnevnt til guvernør i Maskarenene fram til 1752, og ytterligere en periode fra 1757 til 1763.

Senere trakk han seg tilbake til Frankrike og døde i Saint-Malo i 1786.

## Referanser


## Litteratur
* *Alan Gurney, Below the Convergence: Voyages Towards Antarctica 1699-1839*, New York, (1997)

## Eksterne lenker
* om J-P C Bouvet de Lozier
* om J-P C Bouvet de Loziers reise
Nøytrale Moresnet

**Nøytrale Moresnet** var en nøytral stat (kondominium) mellom Preussen, senere Tyskland og Nederland, senere Belgia i perioden mellom 1816 og 1919. Området som ligger 7&nbsp;km sørøst for den tyske byen Aachen, hadde en omkrets på 10&nbsp;km, et areal på 3,5 kvadratkilometer og opprinnelig ca. 250&nbsp;innbyggere.

Dette området var opprinnelig en del av Hertugdømmet Limburg og ble senere eid av det østerrikske Huset Habsburg som en del av De østerrikske Nederlandene. I 1795 ble det okkupert av Frankrike, men etter Wienerkongressen ble dette området i hovedsak delt mellom Nederland og Preussen.

Bakgrunnen var den mineralholdige grunnen som gjorde området attraktivt for gruvedrift. Det opprinnelige området ble delt i tre, hvor det vestlige ble en del av den tids Liege-provins i Nederland, mens den østlige ble en del av den prøyssiske provinsen Rhinland. Området i midten ble erklært nøytralt, i påvente av en fremtidig ny avtale. Da Belgia i 1830 fikk sin uavhengighet fra Nederland, overtok den nye staten Nederlands plass i denne avtalen.

Området ble styrt av to representanter fra de to landene i fellesskap. Den kommunale driften, og i realiteten den daglige styringen, ble ivaretatt av en ordfører, utpekt av de to representantene. Området hadde fra tiden under fransk okkupasjon allerede Code civil des français og denne var virksom under hele denne statens eksistens. Ved rettssaker, måtte dommere hentes fra Belgia eller Preussen. Området hadde ingen egen valuta, fra tiden som fransk område var franske franc offisiell penge-enhet, men også prøyssisk (fra 1871 tysk), belgisk og nederlandsk valuta var gangbar.

Livet i Nøytrale Moresnet ble dominert av gruveselskapet *Vieille Montagne*, som ikke bare var største arbeidsgiver, men som også stod for boliger, butikker, sykehus og bank. Gruvedriften tiltrakk seg arbeidere fra nabolandene, slik at befolkningen økte fra 256 i 1815 til 2&nbsp;275 i 1858 og 4&nbsp;668 i 1914. De fleste offentlige tjenester som post ble delt mellom Belgia og Preussen (som dagens Andorra). Det var fem skoler i området.

I 1915 ble det først okkupert, deretter annektert av Tyskland.  I henhold til artikkel 32 i Versaillestraktaten tilfalt hele det tidligere Nøytrale Moresnet Belgia i 1919, og er i dag en del av provinsen Liège på grensen til Tyskland.  

## Se også
* Eupen-Malmédy
* Liste over historiske stater

## Eksterne lenker
* Neutral Moresnet
Folkets Fredspris

**Folkets Fredspris** er en norsk pris som ofte gis som en motreaksjon til utdelingen av Nobels fredspris. Pengene er innsamlet av forskjellige organisasjoner og blant folket; derav navnet.

## Vinnere
* 1974 – Hélder Câmara, Brasil
* 1976 – Mairead Corrigan og Betty Williams, Nord-Irland
* 1982 – Alva Myrdal, Sverige
* 1984 – Marianella García Villas, El Salvador
* 1991 – Vytautas Landsbergis, Litauen
* 2005 – Mordechai Vanunu, Israel

## Referanser
9. århundre

9. århundre startet den første dagen i 801 og sluttet den siste dagen i 900 etter den gregorianske kalenderen.

## Begivenheter

* Norge samlet til ett rike. Norsk bosetting på Færøyene, Island, Shetland og Irland. Svensk befestning i Novgorod og Kyiv.

## Viktige personer
* Karl den store, tysk-romersk keiser
*Krum, khan i Bulgaria
* Harald Hårfagre, norsk konge

* Kyrill av Saloniki, misjonær hos slaverne

* Al-Khwârizmî, matematiker under abbaside-kalifatet.

* Han Yu, kinesisk forfatter

## Oppfinnelser/oppdagelser
* Krutt oppfunnet i Kina, anvendt til fyrverkeri
8. århundre

**8. århundre** startet den første dagen i 701 og sluttet den siste dagen i 800 etter den gregorianske kalenderen.

## Begivenheter
* Det gammelengelske dikt Beowulf skrives sannsynligvis i dette århundre
* 711 – Tariq ibn-Ziyad krysser stredet ved Gibraltar fra Nord-Afrika og innleder den muslimske erobring av Den iberiske halvøy og grunnlegger dermed al-Andalus
* 732 – i slaget ved Poitiers stanses den muslimske framrykking i Vest-Europa. Muslimsk ekspansjon mot Europa stopper.
* 750 – den siste kalif av ummayyade-dynastiet, Marwan II (744–750), styrtes og henrettes av Abu al-Abbas al-Saffah, den første i abbaside-dynastiet. Hovedstaden flyttes samtidig til Bagdad i det tidligere persiske imperium, som utvikler seg til et nytt kulturelt og økonomisk sentrum.
* 770-804 – Karl den store invaderte og overtok saksernes land gjennom tretti år
* 793 – første kjente vikingeangrep, da ble Lindisfarne plyndret av nordboere.
* Offas dike
*Spangereidkanalen ble påbegynt.
*Hedeby ble grunnlagt.
*Munsöætten

## Viktige personer
*Sigurd Ring
*Harald Hildetann
*Karl Martell
*Pipin den yngre
*Bonifatius
*Offa av Mercia
*Karl den store
*Konstantin V
*Æthelbald av Mercia
*Keiser Xuanzong av Tang
*Leo III
*Stefan II
* Harun al-Rashid, kalif

## Oppfinnelser/oppdagelser
* Geber grunnlegger faget kjemi
7. århundre

7. århundre startet den første dagen i 601 og sluttet den siste dagen i 700 etter den gregorianske kalenderen.

## Begivenheter

* Karthago ødelegges
* Klippedomen eller moskeen i Jerusalem blir ferdigbygd
* Slaget ved Winwaed
* Islam ekspanderer voldsomt, Umajjadene gjør store erobringer i Stor-Khorasan.
* Byen Fusfat, senere Kairo, blir grunnlagt
* Tang-dynastiet erstatter Sui-dynastiet

## Viktige personer
* Muhammed, religionsstifter
* Brahmagupta, matematiker
* Xuanzang, munk
* Justinian II
* Theodor av Tarsus
* Ecgfrith av Northumbria
* Keiserinne Wu Zetian

## Oppdagelser/oppfinnelser
* Gresk ild, våpen
6. århundre

6. århundre startet den første dagen i 501 og sluttet den siste dagen i 600 etter den gregorianske kalenderen.

## Begivenheter

* Klimasjokket i 535-536
* Justinians pest tar livet av halve Europas befolkning 542
* Justinske dynastiet regjerer i Østromerriket

* Guptariket går til grunne

* Kina er delt mellom et sørlig og et nordlig dynasti

## Viktige personer

* Cassiodorus, forfatter
* Garab Dorje, religionsstifter

## Oppdagelser/oppfinnelser
5. århundre

5. århundre startet den første dagen i 401 og sluttet den siste dagen i 500 etter den gregorianske kalenderen.

## Begivenheter

* Folkevandringer forårsaker at Vestromerriket går i oppløsning.
* Japan blir samlet under en felles keiserverdighet
* Chichen Itza grunnlagt i Mexico

## Viktige personer
* Attila, hunernes konge
* Augustin, biskop
* Bodhidharma, munk
* Gaiserik, hersker over gotere
* Zǔ Chōngzhī, matematiker

## Oppdagelser/oppfinnelser
* Første bosetting på Tahiti, Påskeøya, Hawaii og Madagaskar
Vytautas Landsbergis

**Vytautas Landsbergis** (født 18. oktober 1932 i Kaunas, Litauen) er en litauisk konservativ politiker.

## Liv og virke
### Bakgrunn
Vytautas Landsbergis er en av to sønner (broren: Gabrielius) av en storborgerskapsfamilie. Faren, Vytautas Žemkalnis-Landsbergis, arbeidet frem til andre verdenskrig som sjefsarkitekt i Kaunas.

### Karriere
Han ble dr. hab. i 1994, og er professor i musikk ved Litauens musikkakademi siden 1978. Han er også forfatter av politisk litteratur. 

I 1988 var han en av grunnleggerne av den litauiske frigjøringsbevegelsen Sajudis, og var formann i det sovjetlitauiske parlamentet som 11. mars 1990 erklærte Litauen uavhengig av Sovjetunionen. 

Landsbergis var leder for den litauiske delegasjonen som forhandlet med Sovjetunionen 1990–1991, blant annet under januarbegivenhetene i Litauen 1991.

Han var kritisk til at land som Storbritannia og USA ikke viste nok støtte til gjenopprettelsen av Litauens frihet etter mer enn 40 års sovjetisk okkupasjon. Han var frem til november 1992 formann i det midlertidige litauiske parlamentet, Litauens Øverste Råd, fungerende statssjef, men har aldri vært valgt til landets president. Fra 1993 til 2003 ledet han partiet Fedrelandsforbundet – litauiske kristendemokrater. Fra 2004 til 2014 var han medlem av Europaparlamentet for Fedrelandsforbundet.

### EU
I januar 2005 krevet han at EU skulle forby alle kommunistiske symboler på Europa-basis. Kommunistiske symboler er pr. idag forbudt i enkelte land i den tidligere Østblokken, som Ungarn. I 2000 gikk han også inn for at 23. juni 1941 (årsdagen for gjenopprettelsen av den litauiske staten etter at tyskerne kastet de russiske okkupantene ut av landet) skulle gjøres til nasjonaldag på linje med 1918 og 1990.

## Utmerkelser
Landsbergis ble tildelt Det norske folks Fredspris (1991) og en rekke litauiske og internasjonale priser. Fredsprisen gav grunnkapital til Vytautas Landsbergis' Fond. Landsbergis ble i 1998 hedret med storkors av Den Kongelige Norske Fortjenstorden.

## Familie
Han er gift med Gražina Ručytė-Landsbergienė. De har to døtre og en sønn.

## Referanser


## Eksterne lenker
* 
*
4. århundre

**4. århundre** startet den første dagen år 301 og sluttet den siste dagen år 400 etter den gregorianske kalenderen.

## Begivenheter
* Kristendom blir statsreligion, først i Armenia 301, i Etiopia omkring 320, i Romerriket 392.
* Det første økumeniske konsilet vedtar felles trosbekjennelse omkring treenigheten.
* Gotere og hunere invaderer Romerriket og Persia.
* Mahabharata får sin endelige utforming.

## Viktige personer
* Konstantin den store, romersk keiser 306 – 337. Flyttet hovedstaden til Konstantinopel
* Salustios, filosof og forfatter.
* Wulfila, misjonær

## Oppdagelser/oppfinnelser
3. århundre

3. århundre startet den første dagen år 201 og sluttet den siste dagen år 300 etter den gregorianske kalenderen.

## Begivenheter

### Europa
* Det severanske dynasti regjerer Romerriket, mister provinser i øst og nord.
* Gotere invaderer Balkan

### Midtøsten
* Sassanide-dynastiet regjerer Persia
* Kongedømmet Aksum kontrollerer Rødehavet

### Det fjerne østen
* De tre kongedømmers epoke i Kina
* Satavahanariket og Guptariket overtar som dominerende makter i India

## Viktige personer
* Plotin, gresk filosof
* Diofant, gresk matematiker
* Origines, teolog
* Mani, persisk religionsstifter
* Liu Hui, kinesisk matematiker

## Oppfinnelser/oppdagelser
* Den første hengebru av jern blir konstruert i Kina.
* Ma Jun konstruerer det første mekaniske kompasset, i Kina.
2. århundre

2. århundre startet den første dagen i 101 og sluttet den siste dagen i 200 etter den gregorianske kalenderen.

## Begivenheter

### Europa
* Romerriket når sin største utstrekning under keiser Trajan. 
* Romerfreden følger.

### Midtøsten
* Konkurrerende maktsentra i Partia.
* Romersk krigføring innleder den jødiske diaspora.
* Hadrians mur blir fullført.

### Det fjerne østen
* Han-dynastiet utvider sitt maktområde vestover. 
* Korrupsjon og opprør preger siste halvdel av århundret i Kina.
* Kusjan-riket nå sin største utstrekning.

## Viktige personer
* Klaudios Ptolemaios, gresk geograf
* Galen, gresk lege
* Nagarjuna, indisk filosof
* Zhang Heng, kinesisk matematiker og astronom

## Oppdagelser/oppfinnelser
* 105 – Den kinesiske ministeren Cai Lun beskriver for første gang papirproduksjon
* 130 – Jordmødre blir likestilt med leger i Romerriket
* Den kinesiske legen Hua Tuo tar i bruk narkose
* Romerne tar i bruk såpe som rengjøringsmiddel
* Hekkroret blir oppfunnet i Kina
* Trykkokeren blir oppfunnet i Alexandria
1. århundre

1. århundre startet den første dagen år 1 og sluttet den siste dagen år 100 etter den gregorianske kalenderen.

## Begivenheter

### Europa
* Romerriket ekspanderte videre

## Viktige personer
* Augustus, keiser
* Jesus Kristus, religionsstifter
* Paulus fra Tarsus, misjonær

## Oppdagelser/oppfinnelser
* Kodeks, en forløper til bøker, blir tatt i bruk i Roma
* Stigbøylen blir oppfunnet i Kina

## Se også
*Det første tiåret
*år 0
*Århundre
00-årene

**00-årene** eller **00-tallet** er en tidsperiode fra et år med sluttsifrene 00 til følgende år med slutsifrene 09, utenom vår tidsregnings første 00-tall som er årene 1 til 9 (og ikke 0 til 9 ettersom noe "år 0" ikke finnes). Siden år 2000 viser *00-tallet* eller *00-årene* normalt til 2000-årene (2000–2009; nesten samme period som det 1. desenniet av det 21. århundre som dog er årene 2001–2010), mens det under det 20. århundre normalt viset til 1900-årene (1900–1909; nesten samme period som det 1. desenniet av det 20. århundre som dog er årene 1901–1910).
Det kategoriske imperativ

**Det kategoriske imperativ** er et prinsipp for moralsk handling formulert av Immanuel Kant i verket Grunnlegging til moralens metafysikk fra 1785.

Kant forsøker i dette verket å «fastsette moralens øverste prinsipp». Han hevdet at det kreves universell gyldighet i de moralske pliktene, en moralsk plikt for en person må nødvendigvis være en moralsk plikt også for alle andre. Det vil si at man må velge sine prinsipper for handlinger etter hvilke prinsipper man vil at andre skal velge for sine.

## Universallovformuleringen

Kants første formulering av det kategoriske imperativ, universallovformuleringen, sier

:*Handle bare etter den maksime gjennom hvilken du samtidig kan ville at den skal bli en allmenn lov*

En «maksime» blir av Kant definert som «den grunnsetning subjektet handler etter». 

Dette utsagnet er syntetisk a priori. Dette er fordi handlingsregelen ikke springer ut fra erfaring. Selv hevder Kant at de allmenne lover man skal teste sine grunnsetninger mot bare er et ideal og kun eksisterer i tankene våre, noe som betyr at denne formuleringen av det kategoriske imperativ har liten praktisk nytte.

## Naturlovformuleringen

På grunn av at universallovformuleringen er ment for et abstrakt idealmenneske kom Kant med en ny versjon av det kategoriske imperativ, kalt naturlovformuleringen.

:*Handle som om maksimen for din handling gjennom din vilje skulle bli en allmenn naturlov*

Her er altså de allmenne frihetslover fra universallovfomuleringen blitt erstattet med allmenne naturlover. 

Kant kommer med fire eksempler som illustrerer denne formuleringen. Ett av dem går ut på et maksime om å ikke hjelpe andre i nød. Det er ikke noe i veien for å forestille seg en natur der aktørene ikke hjelper andre aktører i nød, men da mennesker i større eller mindre grad er avhengige av andres hjelp vil en slik natur ikke være ønsket.

## Humanitetsformuleringen

Den såkalte humanitetsformuleringen sier at 

:*Handle slik at du alltid bruker menneskeheten både i egen og i enhver annen person samtidig som et formål og aldri bare som et middel*

Her må «menneskeheten» forstås som «menneskelige egenskaper», ikke «mengden av alle mennesker». 

En vanlig feilslutning er at man med denne formuleringen ikke kan bruke andre mennesker som et middel. Det korrekte er at man ikke kan bruke andre *kun* som et middel, formuleringen må heller forstås som en grense for hvilken formål man kan realisere og på hvilken måte disse kan oppnås.

## Se også
*Den gylne regel

## Kilder
* 

## Eksterne lenker
* «ExPhil: Det Kategoriske Imperativ», fra NTNU
Dekningsbidrag

**Dekningsbidrag** er et regnskapsmessig uttrykk for bidraget til dekning av de faste kostnadene, etter at de variable kostnadene er trukket fra salgsinntekten. Dersom dekningsbidraget er større enn også de faste kostnadene har man et overskudd.
## Referanser
Arthur Travers Harris

**Arthur Travers Harris** (1892–1984) var en britisk flyvåpenoffiser som var sjef for RAF Bomber Command i den siste delen av andre verdenskrig. 

## Liv og virke
### Bakgrunn
Harris ble født i England, men familien flyttet til Rhodesia da han var en liten gutt. Det var her han vokste opp.

### Første verdenskrig
Etter utbruddet av første verdenskrig sluttet han seg til 1st Rhodesian Regiment og tjenestegjorde med det i Sør-Afrika og Tysk Sørvest-Afrika (dagens Namibia). I 1915 vendte han tilbake til England og sluttet seg til Royal Flying Corps.

### Mellomkrigstiden
Etter første verdenskrigs slutt ble han overflyttet til det nye Royal Air Force. I RAF tjenestegjorde han i mange forskjellige stillinger rundt om i det britiske imperiet (India, Irak) og i Iran). I disse stillingene bidro Harris stort til utviklingen av terrorbombing. Han skal ha uttalt at «the only thing the Arab understands is the heavy hand» («det eneste araberen forstår er knyttneven»).

### Andre verdenskrig
I 1942 drev Sovjetunionen omtrent hele den allierte krigføringen på bakken. Behovet for å markere Storbritannias innsats i «den andre fronten» (engelsk: *the second front*) mot Tyskland, bidro sterkt til at det britiske kabinettet åpnet opp for områdebombing av landet. Etter kabinettet hadde vedtatt å satse på bombing av Tyskland ble Harris utnevnt til sjef over RAF Bomber Command, strategien med bombing var altså tatt i bruk før han tok over stillingen.

### Etterkrigstiden
Harris ble i 1946 forfremmet til Marshal of the Royal Air Force, den høyeste grad i RAF. Fra han ble utnevnt til kommandørridder av Order of the Bath i 1942 førte han tiltaleformen *[[sir]]* foran sitt navn. Han ble forfremmet til storkorsridder i 1945. I 1953 ble Harris utnevnt til baronett, en arvelig adelstittel.. Britiske myndigheter satte opp en statue av ham i 1992. Dette ble møtt med forferdelse, både i utlandet og i Storbritannia. Statuen ble tilgriset av demonstranter, og meningene om den har vært sterke, både mot og for, frem til i dag (2020).

## Referanser


## Kilder
* Overy, Richard, (1995), *Why the Allies Won*, London 1995, ISBN 0-224-04172-X

## Eksterne lenker
* spartacus.schoolnet.co.uk 
* mindef.gov.sg Air Marshall Sir Arthur Harris, fra Singapores forsvarsdepartement
OK Computer

***OK Computer*** er et musikkalbum av gruppen Radiohead. Det ble utgitt 1. juli 1997, og ble en stor suksess både hos kritikerne og platekjøperne. Denne utgivelsen satte den britiske gruppen på det moderne rock-kartet. *OK Computer* ble nominert til en Grammy i 1998 som den fikk året etter. Albumet ligger ofte på mange kritikeres «beste album»-lister.

Platecoveret var designet som en collage med forskjellige bilder og tekst, noen som var skjult, inklusive noen fraser på Esperanto.

## Sporliste
Alle sangene er skrevet av Thom Yorke, Jonny Greenwood, Ed O'Brien, Colin Greenwood og Phil Selway.

# «Airbag» 4:44
# «Paranoid Android» 6:23
# «Subterranean Homesick Alien» 4:27
# «Exit Music (For a Film)» 4:24
# «Let Down» 4:59
# «Karma Police» 4:21
# «Fitter Happier» 1:57
# «Electioneering» 3:50
# «Climbing up the Walls» 4:45
# «No Surprises» 3:48
# «Lucky» 4:19
# «The Tourist» 5:24

«Paranoid Android», «Karma Police» og «No Surprises» ble også gitt ut som singler; «Airbag» ble gitt ut på *[[Airbag/How Am I My Driving? EP]]* i 1998. Alle sangene er skrevet av Thom Yorke, med unntak av «The Tourist», som ble skrevet av Jonny Greenwood. Spor 5, «Let Down» var også tenkt utgitt som singel. Den er blitt beskrevet som en av de mest melankolske sangene på albumet. Teksten skildrer blant annet tomheten i det moderne samfunnet. Yorke ble inspirert til å skrive den på en pub da han betraktet menneskene som satt der. Verselinjen «One day I am going to grow wings[...]», er en allusjon til novellen *Forvandlingen* av Franz Kafka.

## Eksterne lenker
*
Jonny Greenwood

**Jonathan Richard Guy Greenwood** (født 5. november 1971) er en britisk gitarist og musiker. Greenwood er en av hovedgitaristene i rockegruppen Radiohead, sammen med Ed O'Brien. Han er bror til et annet bandmedlem, bassist Colin Greenwood. Greenwood gitarstil er kjent for sitt særegnet og tilnærmet lyd innenfor Radioheads sjanger, som ofte utelater soloer og raske bevegelser. Hans stil er svært anerkjent, og er av *[[Rolling Stone Magazine]]* kåret til nummer 60 som verdens beste gitarist gjennom tidene.

Greenwood har spilt en rekke instrumenter i Radiohead, blant annet gitar, piano, synthesizer, ondes martenot, xylofon og orgel, samt samplere, trommemaskiner og andre elektroniske bokser.

I 2003 ga han ut sitt første soloalbum, *Bodysong*, soundtracket til filmen med samme navn. Senere har han laget bestillingsverket *Popcorn Superhet Receiver* for BBC Concert Orchestra i 2007, samt komponert filmmusikken til Paul Thomas Andersons film There Will Be Blood, som han  mottok en BAFTA-nominasjon for.

## Referanser


## Eksterne lenker
* 
* 
* 
*
Pablo Honey

***Pablo Honey*** er Radioheads første studioalbum, utgitt i 1993. Den inneholder hiten «Creep».

## Sporliste
# «You»
# «Creep»
# «How Do You?»
# «Stop Whispering»
# «Thinking About You»
# «Anyone Can Play Guitar»
# «Ripcord»
# «Vegetable»
# «Prove Yourself»
# «I Can't»
# «Lurgee»
# «Blow Out»

## Eksterne lenker
*
IMAP

**IMAP** er en protokoll for å motta e-post via Internett. Akronymet står for Internet Message Access Protocol. En tidligere betegnelse var Interactive Mail Access Protocol.

Den brukes for å få tilgang til en e-postserver for å motta post. Protokollen kjennetegnes ved at mottatt post blir lagret på serveren også etter at den er lastet ned. Dette betyr at e-posten er tilgjengelig fra en hvilken som helst e-post-klient på Internett, ikke bare lokalt der hvor innholdet ble lastet ned først.

## Se også
*SMTP, protokoll for å sende e-post
*POP3, protokoll for å motta e-post

## Eksterne lenker
* Original RFC2060
1292

## Begivenheter
*John Balliol velges av Edvard I av England til konge av Skottland etter en rettssak hvor til sammen 13 kandidater hevdet rett til tronen.

## Dødsfall
*Marjorie av Carrick, 3. grevinne av Carrick (f. 1256)
År

Ett tropisk **år** er den tiden det tar jorden å gå én runde i sin bane rundt solen. Denne tiden varierer litt, i gjennomsnitt tar det 365,24221065 døgn (epoke J2000'''.'''0).
Akkurat nå er det år  i den gregorianske kalenderen.

En måleenhet som ofte misforstås, er et **[[lysår]]**. Dette er en lengdeenhet, ikke en tidsenhet.

Den amerikanske geologen John West Wells (1907 – 94) oppdaget i 1962 tynne linjer mellom de grå strekene som ses på snittflaten når en musling skjæres i to. Han talte de tynne linjene mellom hver tykke grå, og kom hver gang til et tall rundt 365. Det slo ham at skjell og muslinger har en innebygget kalender med streker til markering av det daglige skiftet mellom lys og mørke. Wells testet dette på fossile muslinger. 350 millioner år gamle muslinger viste seg å ha over 400 streker. Mellom hver grå strek talte han 400 og 410 tynne linjer. I 1963 publiserte Wells et kort brev i *Nature* om sitt funn, som tydet på at året for 350 millioner år siden hadde minst 400 dager, og at jordrotasjonen siden har saktnet og gjort dagene lengre. John Burdon Sanderson Haldane holdt dette frem som et eksempel på at vitenskapelige gjennombrudd fremdeles kan gjøres med lupe. Den påfølgende eksplosjon av studier om vekstringer i fossiler førte til løpende beregninger av endringene i jordrotasjonen og månens bevegelser i geologisk tid, og nye vurderinger av kronologien i de sykliske avleiringene i stein og i klimaendringer. 

## Geologisk tid
I astronomi, geologi og paleontologi og fag som undersøker tidsspenn som er så lange at årstall er helt uegnet, benyttes ofte forkortelser for antall millioner eller milliarder år siden nåtiden, så som *kya* = tusen år siden. *Mya* = millioner år siden og *Gya* = milliarder år siden. I arkeologi måles år gjerne i *BP*, som er antall år før «nåtiden», hvor nåtid regnes til 1950.

## Se også
* Kalenderår
* Normalår
* Skuddår
* Tropisk år
* Siderisk år
* Tid
* Liste over tidsenheter

## Referanser
1251

## Begivenheter

* Mindaugas I av Litauen lot seg døpe i Riga.
* Ottokar II av Böhmen ble hertug av Østerrike.
* Tautra kloster brant.
* Aleksander III av Skottland giftet seg med Margaret av England.
* Første kjente omtale av Berlin med byrettigheter.

## Dødsfall

* 31. mars – Vilhelm av Sabina, italiensk kardinal
* Isobel av Huntingdon, skotsk grevinne og jarledatter
1252

## Begivenheter
* Aeschi nevnes for første gang i kilder.
* Chomutov nevnes for første gang i kilder.
* Den danske tronstriden startet etter kong Abels død.
* Gmünd nevnes for første gang i kilder.
* Klaipėda, Den tyske orden angriper området og etablerer byen. 
* Stockholm nevnes for første gang i Beskyttelsesbrevet for Fogdö kloster undertegnet av Birger jarl og Kong Valdemar. 
* Ustjuzjna nevnes for første gang i kilder.

## Dødsfall
* 3. februar &ndash; Svjatoslav III av Russland (f. 1196), prins av Novgorod 1200–1205 og 1207–1210, storfyrste av Vladimir-Suzdal 1246–1248.
* 29. juni &ndash; Abel av Danmark (f. 1218), konge av Danmark 1250–1252, hertug av Slesvig 1232–1252.
* 1. august &ndash; Giovanni da Pian del Carpine (f. ca. 1182), katolsk prest tilhørende fransiskanerordenen, diplomat, historiker, skribent, misjonær. 
* 27. november &ndash; Blanka av Castilla (f. 1188), prinsesse av Castilla, Dronning av Frankrike 1223–1226 (regent 1226–1234 og 1248–1252). 
* 15./16. desember &ndash; Uffe Thrugotsen, erkebiskop i Lund erkebispedømme.

;Dødsdato ukjent
* Sorghagthani Beki (f. ca. 1190), dronning under Mongolveldet.

;Omtrentlig dødsår
* Katarina Sunesdatter (f. ca. 1215), dronning av Sverige.
1200

## Begivenheter
*Chimúene i Andesområdet begynner militær ekspansjon.

## Fødsler
* 19. januar – Dōgen, japansk læremester innen zenbuddhisme (d. 1253)

## Dødsfall
* 23. april – Zhu Xi, neokonfuciansk filosof (f. 1130)
1293

## Begivenheter
* Det tredje svenske korstog i Karelen ble trolig utført dette året.
* Surabaya i Indonesia etableres.
* Vyborg grunnlegges av den svenske hærføreren Torgils Knutsson.
* Wilmersdorf, landsby nær Berlin, nevnes første gang i kilder.
* Wolkenstein, by i den sørlige delen av Fristaten Sachsen, nevnes første gang i kilder.

## Fødsler
* 8. februar &ndash; Clémence av Anjou (d. 1328), dronning av Frankrike, dronning av Navarra.
* 24. juni &ndash; Johanna av Burgund (d. 1349), dronning av Frankrike, tidvis regent.
* 17. november &ndash; Filip VI av Frankrike (d. 1350), konge av Frankrike.

;Dato ukjent 
* Filip V av Frankrike (d. 1322), konge av Frankrike, konge av Navarra.
* Walter Stewart (d. 1327), den sjette High Steward of Scotland

;Omtrentlig fødselsår
* Hugues Roger (d. 1363), Den katolske kirkes kardinal, biskop av Tulle i Frankrike.
* Jan van Ruusbroec (d. 1381), flandersk prest, skribent, kapellan, mystiker.

## Dødsfall
* 29. juni &ndash; Henrik av Gent (f. ca. 1217), teolog, filosof.
* 2. august &ndash; Jean Cholet (f. 1212-1222), Den katolske kirkes kardinal.
1294

## Begivenheter
*5. juli &mdash; Celestin V blir den 192. paven.
*24. desember &mdash; Bonifatius VIII blir den 193. paven, etter at Celestin V abdiserte 13. desember.
*England og Portugal går inn i en allianse, senere kjent som den anglo-portugisiske allianse. Alliansen mellom de to landene er den eldste alliansen i verden som fortsatt er i kraft.

## Fødsler
*Chungsuk av Goryeo, konge av Goryeo (Korea). 
*11. desember &mdash; Karl IV av Frankrike, fransk konge (d. 1328).

## Dødsfall
*Roger Bacon, engelsk filosof (f. ca 1214)
*18. februar &mdash; Kublai-khan,  khan av det mongolske rike og grunnlegger og første keiser (1279–1294) av det kinesiske Yuan-dynastiet (f. 1215).
1295

## Begivenheter
* Rathenow grunnlegges.
* Laeva nevnes første gang i kilder. 
* Weilburg grunnlegges.

## Fødsler
* 21. mars &ndash; Henrik Suso (d. 1366), tysk mystiker, dominikanermunk.

;Fødselsdato ukjent
* Giovanni III Colonna (d. 1348), katolsk prest, katolsk biskop, Den katolske kirkes kardinal. 
* Isabella av Frankrike (d. 1358), dronning av England, regent av England fra 1326 til 1330.
* Nikolas Orsini (d. 1323), pfalzgreve («county palatine») i Kefallinia fra 1317 til 1323, hersker («despot») i Despotatet Epirus fra 1318 til 1323.

;Omtrentlig fødselsår
* Jean Buridan (d. ca. 1358), fransk logiker og filosof.
* Gottfried IV, greve av Cuyk-Arnsberg (d. 1371), den siste greven av grevskapet Arnsberg.
* Nikeforos Gregoras (d. ca. 1360), bysantinsk astronom, historiker og teolog.
* Rochus av Montpellier (d. 1327), Den katolske kirkes helgen.
* Fontanier de Vasall (d. 1361), prest, biskop av Marseille, erkebiskop av Ravenna, Den katolske kirkes kardinal, patriark av Grado i Italia, fransiskanernes generalminister.

## Dødsfall
* 22. februar &ndash; Giovanni Castrocoeli, katolsk prest, erkebiskop av Benevento, Den katolske kirkes kardinal.
* 31. mars &ndash; Robert Bruce, 5. lord av Annandale (f. ca. 1210), lord av Annandale og Cleveland
* 3. juli &ndash; Basilios av Rjazan, biskop i Rjazan, helgen i den ortodokse kirken. 
* 7. september &ndash; Guillaume Ferrier, diplomat, Den katolske kirkes kardinal.
* 25. september &ndash; Agnes av Danmark (f. 1249), datter av den danske kong Erik Plogpenning og dronning Jutta, Abbedisse.
* 1. november &ndash; Meinhard av Kärnten (f. ca. 1238), hertug av Kärnten, greve Meinhard II av Tirol, greve Meinhard IV av Görz.
* 20. desember &ndash; Margrete av Provence (f. 1221), dronning av Frankrike.

;Dødsdato ukjent
* Sigge Lake, svensk krigsmann og festningskommandant.
* Pietro Peregrossi, Katolsk prest, katolsk biskop, Den katolske kirkes kardinal.
1296

## Begivenheter
*Mars – Den skotske uavhengighetskrig: Edvard I av England invaderte Skottland.
*Mars – Den skotske uavhengighetskrig: Johan Balliol, konge av Skottland, fornyet sin troskapsed til Edvard I av England.
*27. april – Den skotske uavhengighetskrig: I slaget ved Dunbar seiret engelskmennene. 
*Juli – Den skotske uavhengighetskrig: I slaget ved Loudoun Hill seiret skottene. 
*Juli – Den skotske uavhengighetskrig: Johan Balliol av Skottland ble tvunget til å abdisere av Edvard I av England.
*August – Den skotske uavhengighetskrig: Robert Bruce, jarl av Carrick og hans sønn Robert Bruce måtte avlegge troskapsed til Edvard I av England.
*22. august – Den skotske uavhengighetskrig: John de Warenne, 7. jarl av Surrey ble guvernør i Skottland.

## Fødsler

* Desember – Marjorie Bruce, skotsk prinsesse

## Dødsfall

* 10. juli – Johan Balliol, konge av Skottland
* 14. desember – Benedetto Caetani den yngre, italiensk kardinal
* Isabella av Mar, skotsk adelskvinne
1254

## Begivenheter
* Navnet *Sacrum Romanum Imperium (Heiliges Römisches Reich)* ble første gang brukt (Det hellige romerske riket av den tyske nasjon)
* Pave Alexander IV overtok etter pave Innocent IV
* Sjuende korstog endte.
* Kongsgården i Oslo brant.
* Domkirken i Utrecht ble påbegynt.

## Fødsler

* 24. juni – Floris V av Holland
* 15. september – Marco Polo, italiensk handelsreisene og oppdager (d. 1324)

## Dødsfall

* 7. desember – Innocent IV, pave
1255

## Fødsler

* Juli – Albrecht I av Tyskland

## Dødsfall

* 1. mai – Walter de Gray, erkebiskop av York
* Owain Goch ap Gruffydd, konge av Gwynedd
1299

## Begivenheter
*Osman I erklærer Det osmanske rikets selvstendighet

## Dødsfall
* Eirik II Magnusson, Norges konge 1280-1299 (f. 1268)
* Ertugrul, far til Osman I, grunnleggeren av Det ottomanske rike (f. 1198)
1201

## Begivenheter
* 1,1 mill. mennesker omkommer i Jordskjelvet i Øvre Egypt eller Syria.
* Riga, senere hovedstad i Latvia, blir grunnlagt

## Fødsler
Johan Sverkersson – Konge av Sverige.

## Dødsfall
* 21. mars – Absalon
1277

## Begivenheter
*Dette året testamenterte Magnus Lagabøte Alrekstad kongsgård til Nonnesæter kloster.
1279

## Begivenheter
* 16. februar Afonso III av Portugal dør. Han sønn Denis tar over som regent.
* Hele Kina legges under mongolsk styre

## Dødsfall
* Torbjørn Skene, norsk sysselmann
1275

## Begivenheter
* Slaget ved Hova: Magnus Ladulås og hans bror Erik Birgersson gjør opprør mot kong Valdemar Birgersson av Sverige. Valdemar flykter til Norge.
* Böhmen (&#268;echý) og Mähren (Morava) ble len under den tyske kongen. De to fyrstedømmenes selvstendighet opphørte og ble underlagt det tysk-romerske keiserriket.
* Malmö ble grunnlagt

## Fødsler

* Havtore Jonsson, norsk adelsmann

## Dødsfall

* 28. mars – Bertrand de Saint-Martin, fransk kardinal
1289

## Begivenheter

* Tripoli falt under niende korstog.
* Birgham-traktaten mellom Skottland, Norge og England ble undertegnet i Salisbury.
* Conwy Castle, nå er verdensarvsted, stod ferdig.

## Fødsler

* Ludvig X av Frankrike

## Dødsfall

* Alexander Comyn, 2. jarl av Buchan
1258

## Begivenheter
*10. februar – Mongolene plyndrer og brenner Bagdad. 10&nbsp;000 innbyggere blir drept. Abbasidkalifatet oppløses.
1288

## Begivenheter
* 22. februar – Nicholas IV blir pave.
* 5. juli &ndash; Slaget ved Worringen, det krigerske klimaks på den i allerede seks år pågående Limburgske arvefølgestriden.

;Dato ukjent
* Afrasiab I etterfulgte Yusuf Sjah I som Hazaraspidenes atabeg.
* Albrecht II etterfulgte Henrik III som markgreve av Meißen, landgreve av Thüringen, pfalzgreve av Sachsen.  
* Alsike nevnes første gang i kilder.
* Amadeus Aba etterfulgte Ivan Kőszegi som palatin for Ungarn.
* Antonio di Fuxirago var podestà for republikken Firenze dette året.
* Bhojavarman var paramabhattaraka maharajadhiraja parameshvara av Chandela fra 1286 til dette året.
* Biri II ibn Dounama etterfulgte Kadé I Abd elKadim ibn Dounama som mai av Kanem. 
* Bolesław II av Masovia blir hertug av Sandomierz.
* Corrado Doria etterfulgte Oberto Doria som capitano del popolo for republikken Genova.
* Fredrik Tuta ble markgreve av Landsberg og Lausitz.
* Gerhard II av Eppstein etterfølger Henrik av Isny som Mainz' kurfyrste og elektor, Primas Germaniae.
* Den gotlandske borgerkrigen, en borgerkrig mellom bønder og borgere i Visby på Gotland.
** Slaget ved Högbro, et slag mellom væpnede borgere fra Visby, støttet av  tyske leiestyrker, og gotlandske bønder.
** Slaget ved Roma kloster, et slag mellom borgerne i Visby og bøndene på landsbygda i Gotland.
* Henrik IV etterfulgte Leszek II som storhertug av Polen.
* Henrik VII etterfulgte Henrik VI som greve av Luxembourg. 
* Kasimir II etterfulgte Vladislav I som hertug av Sieradz.
* Konrad von Hattstein ble Den tyske ordens landmeister for Livland.
* Johann Sialanzfar var visekonge av Dansk Estland dette året.
* John de Sandford etterfulgte Stephen de Fulbourn som Irlands chief justitiar.
* Maghnus mac Conchobair Ruadh Ua Conchobair etterfulgte Cathal mac Conchobair Ruadh Ua Conchobair som Rí Chonnacht.
* Sâhib Ata var bey for turkmenske Sâhipataoğulları fra 1275 til dette året. 
* Sahip Ata var sultan Giyath al-Din Masud II sin Storvesir fra 1277 til dette året.
* Yoosuf I etterfulgte Hali II som sultan av Maldivene.

## Fødsler

;Fødselsdato ukjent
* Ivan I av Russland (d. 1340), fyrste av Moskva, storfyrste av Vladimir. 

;Omtrentlig fødselsår
* Mikael Megas Komnenos (d. etter 1355), keiser i Trapezunt-riket.

## Dødsfall
* 15. februar &ndash; Heinrich III av Meißen (f. ca. 1215),  markgreve av Meißen, Heinrich IV markgreve av Lausitz, landgreve av Thüringen og Pfalzgreve av Sachsen fra huset Wettin.
* 17. desember &ndash; Alā' ad-Dīn Abū l-Hasan ʿAlī ibn Abī Hazm al-Qurashī ad-Dimashqī (f. ca. 1210), arabisk lege og polyhistor.

;Dødsdato ukjent
* Mechtild av Holstein (f. 1220/1225), tysk prinsesse av Holstein, dansk dronning, svensk hertuginne.
;Omtrentlig dødsår
* Adam de la Halle (f. ca. 1237),  fransk trouvère, poet og musiker.
1199

## Begivenheter

* 27. mai – Johan av England ble kronet.

## Fødsler

* Jeanne av Flandern
* Isobel av Huntingdon, skotsk adelskvinne
* Guttorm Sigurdsson, norsk barnekonge

## Dødsfall

* 6. april – Rikard I av England
Makedonia (region)

**Makedonia** er en geografisk og historisk region på Balkan i Sørøst-Europa, med et areal på ca. 67&nbsp;000 km² og en befolkning på 2,15 millioner.

Regionen dekker deler av Hellas (Makedonia (Hellas), ca. 52,4 %), Nord-Makedonia (ca. 35,8 %), Bulgaria (ca. 10,1 %), Albania (ca. 1,2 %), og Serbia (ca. 0,5 %). 

I klassisk gresk tid og hellenistisk tid var Kongeriket Makedonia et mektig makedonsk rike. Aleksander den store kom fra Makedonia.